شه‌فه‌ق نيوز/ سوپاى ئسرائيلى ئاشكراى ته‌واوكردن قۆناغ ده‌رخستن گشت ئه‌و تونێله‌يله‌ كرد ك حزبوڵڵاى لوبنانى هه‌ڵيان كه‌ندگه‌ وه‌ ئامانج چگن ئه‌را ناو خاك وڵاته‌گه‌و ئاماژه‌يش وه‌ وه‌رده‌وامى ئه‌ركه‌يل وه‌رگرى كرد له‌ مه‌رزه‌يل وه‌ پشتبه‌سانن وه‌ هووكاره‌يل و ته‌كنۆلۆجياى جوراوجوور.
له‌ى باوه‌ته‌و، ئه‌فيخاى ئه‌دره‌عى قسه‌كه‌ر وه‌ناو سوپاوت: تونێليگ تر گه‌وراى هجومى حزبوڵڵا ئاشكرا كرياگه‌ ك له‌ ئاوايى راميه‌ ده‌س وه‌پى ئه‌كاو باس له‌وه‌يش كرد له‌ ماوه‌ى چه‌ن رووژيگ تر وێران ئه‌كريه‌ێد.
جى باسه‌، ئه‌دره‌عى هه‌ميش وت: قاپى ئه‌و تونێله‌ ئه‌كه‌فێده‌ ئاوايى راميه‌ى لوبنانى ك نزيكه‌ى 800 مه‌تر له‌ خاكه‌يل ئسرائيلييه‌و دويره‌.
